Thomas John Gumbleton

**Thomas John Gumbleton** (1930–2024) var en amerikansk katolsk prest som var hjelpebiskop i erkebispedømmet Detroit. Han ble i en periode ansett som en av de mest omstridte amerikanske kirkeledere.
## Liv og virke
### Bakgrunn
Gumbleton gikk på Sacred Heart Seminary High School og senere på Sacred Heart Seminary. Gumbleton studerte deretter ved St. John’s Provincial Seminary i Plymouth og ved Lateranuniversitetet i Roma. Gumbleton fikk i 1952 en bachelorgrad og i 1956 en mastergrad i teologi. I 1964 var han ved Pontifical North American College i Roma og tok da doktorgraden i kirkerett.

### Prest
Den 2. juni 1956 ble Gumbleton presteviet av erkebiskopen av Detroit, kardinal Edward Aloysius Mooney.
### Hjelpebiskop i Detroit
Pave Paul VI utnevnte ham den 8. mars 1968 til hjelpebiskop i Detroit og til titulærbiskop av Ululi. Han ble bispeviet av Detroits erkebiskop John Francis Dearden den 1. mai samme år. Medkonsekrerende var biskopen av Lansing, Alexander Mieceslaus Zaleski, og Detroit-hjelpebiskopen Joseph Matthew Breitenbeck.

I 1972 ble han grunnleggende president av organisasjonen Pax Christi.

I desember 1980 grunnla Gumbleton *Michigan Coalition for Human Rights* sammen med den tidligere episkopale biskop Harry Coleman McGehee jr. og rabbi Richard Hertz. Gumbletons søndagsprekener fra *St Leo's parish* ble dokumentert i National Catholic Reporter, der han også skrev en regelmessig spalte.

Den 6. mai 1987 var Gumbleton en av åtte protesterende som ble arrestert ved *US Department of Energy*s Nevada Test Site i Mercury i Nevada. De protesterte mot atomvåpentestene på anlegget.

Den 4. juni 1999 ble Gumbleton og en rekke andre antikrigsdemonstranter arrestert foran Det hvite hus i Washington DC på et sted der de blokkerte innfarten. De hadde protestert mot NATOs bombinger i Jugoslavia under Kosovokrigen. 

Gumbleton var blant de amerikanske motstanderne mot Irakkrigen. Sammen med den metodistiske biskop Joseph Sprague, rabbineren Arthur Waskow, nobelfredsprisvinneren Mairead Corrigan, og Jody Williams, og mange andre medlemmer av fredsorganisasjoner ble han arrestert nok en gang i 2003 ved en demonstrasjon foran Det hvite hus.

Gumbleton støttet organisasjonen New Ways Ministry, og oppfordret også katolske prester til å manifestere sin legning offentlig med «å komme ut» (*Coming out*) og slik være ærlige mot seg selv og mot andre mennesker. Gumbleton haďde en homofil bror Dan og engasjerte seg for en læremessig endring av katolsk seksualetikk hva angår den etiske vurdering av samkjønnede parforhold.

Mens han fortsatt var i embetet som aktiv hjelpebiskop i Detroit, benyttet Gumbleton under en gudstjeneste en mitra som var dekorert med et kors, en regnbue og en rosa triangel. Sistnevnte ble særlig kritisert fra flere hold ettersom den var det symbol som ble benyttet for å identifisere homoseksuelle menn i nazistenes konsentrasjonsleirer. Gumbleton kom også ut i offentligheten i 2007 ved publiseringen av Vatikanets instruksjon vedrørende ordinasjoner av homofile menn, og argumenterte mot et forbud i tidsskriftet *America*.

### Uro rundt Gumbletons fratreden, den siste livsfase
Gumbleton var etter kirkeretten ment å skulle tilby sin fratreden fra aktivt bispeembete ved fylte 75 år. Det var i januar 2005. Da bad han istedet om å få fortsette i embetet.

Den 2. februar 2006 ble han emeritert i en alder av 75 år. Gumbleton fremholdt selv at han ble tvunget av Vatikanet til å fratre sine embeter etter at han offentlig hadde støttet et delstatslovforslag i et annet bispedømme uten den stedlige biskops samtykke. Få dager etter at han hadde ytret seg om lovforslaget, mottok han et brev fra kardinal Giovanni Battista Re i Roma, der det het at han hadde brutt *communio episcoporum*-solidariteten ved å støtte lovforslaget i Ohio. Kardinal Re beordret Gumbleton til straks å søke avskjed som aktiv hjelpebiskop, og likeså fratre som pastor for menigheten *St. Leo's Parish*.

I 2009 inviterte *Marquette Citizens for Peace and Justice* biskop Gumbleton til å tale om fred i *St. Mark's Lutheran Church* i Marquette. Da biskop Alexander Sample av bispedømmet Marquette fikk høre om innbydelsen, bad han Gumbleton om ikke å komme. Sample sa at Gumbleton ikke hadde spurt om tillatelse fra Sample, og Sample var ikke enig med Gumbletons meninger om kvinners presteordinasjon og LGBT+-rettigheter.

Fra 2006 til 2020 publiserte biskop Gumbleton sine prekener i en spalte kalt *The Peace Pulpit*.

I 2012 undertegnet han Catholic Scholars' Jubilee Declaration om reform av myndighetstenkniningen i Den katolske kirke. Den 14. januar 2020 erklærte han at katolikker måtte nekte å kjempe i USAs kriger.

Thomas John Gumbleton døde i Detroit den 4. april 2024 i en alder av 94 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal John Francis Dearden (1907–1988) *1948
* Biskop *Thomas John Gumbleton* (1930–2024) *1966

## Hedersbevisninger (utvalg)
Biskop Thomas Gubleton mottok i sin embetsperiode en mengde hedersbevisninger. Her nevnes noen av dem: 

* Isaac Hecker Peacemaker (1975)
* Metro Detroit Council of Churches (1976)
* Pacem in Terris Award (1979)
* Public Citizen of the Year Natl. Assoc. of Social Workers (1980)
* Institute for Peace and Justice (1981)
* Justice and Peace Medal – St. Bonaventure University (1981)
* Jewish National Fund – Trees for Israel (1981)
* American Personnel & Guidance Assoc. (1981)
* Life Achievement Award – Interfaith Peace Ministry (1987)
* Groundwork Discipleship Award (1989)
* The Institute for International Peace – University of Notre Dame (1990)
* Palestine Aid Society (1990)
* University of Notre Dame Peacemaker (1991)
* Pope Paul VI Teacher of Peace – Pax Christi USA (1991)
* Pax Christi MI Purple Ribbon Award (1992)
* Pax Christi Ambassador of Peace (1992)
* Joseph C. Wilson Award – Xerox Corp. (1992)
* Pax Christi N.Y. Peacemaker Award (1992)
* Certificate of Appreciation – Dignity Detroit (1992)
* Honorary Chaplaincy Aids Award (1994)
* Outstanding Service & Witness Award Dignity/USA (1995)
* Bridge Building Award – New Ways Ministry (1995)
* Lifelong Honorary membership – In Pax Christi International (1995)
* Call to Action Leadership Award (1995)
* San Damiano – Madonna U. Press Symposium (1996)
* National Peace Foundation – Award of Peacemaker/Peacebuilder (1997)
* The Francis House Award (1997)
* Spirit of Detroit Award (1998)
* Alliance for Nuclear Accountability (1998)
* Bishop Dozier Peace & Justice Award – Christian Brothers University (1998)
* Humanitarian Award, MI Coalition for Human Rights (1998)
* 1998 PHD Award, Harambee, Core City Neighborhoods (1998)
* 1999 Peacemaking Award – Nebraskans for Peace (1999)
* 1999 Washington Theological Union – Distinguished Service Award (1999)
* Prophets of Peace Award – Benedictine Sisters of Erie (2000)
* Faithful Revolutionary Award – St. James Justice Action Ministry (2000)
* Civic & Humanitarian Award – Arab-American & Chaldean Council (2000)
* Lou Kousin Award – New Jersey Peace Action (2001)
* Humanitarian Service Award – LIFE for Relief & Development (2001)
* Lifetime Achievement Peacebuilder Award – Peace Action of Michigan (2002)
* Lifetime Achievement in Peacemaking – University of Missouri (2002)
* DignityUSA (2003)
* Sadako Peace Citation – Disarmament and Economic Conversion Committee of Sisters & Co-members of the Loretto Community (2003)
* Reconciler Award – National Franciscan Federation (2003)
* Theresa Maxis Award for Social Justice – Marygrove College, National Franciscan Federation (2003)
* Philip A. Hart Award – Michigan Women’s Hall of Fame (2003)
* Community Peace Maker Award – Wayne State University (2003)
* 2005 Global Peace Award (2005)
* Mercyhurst College’s Archbishop Oscar Romero Award (2007)

## Referanser